《靖安寄居》
唐代·孟郊

寄静不寄华，爱兹嵽嵲居。渴饮浊清泉，饥食无名蔬。

败菜不敢浊，补衣亦写书。古云俭成德，今乃实起予。

戆叟戆不足，贤人贤有馀。役生皆促促，心竟谁舒舒。

万马踏风衢，众尘随奔车。高宾尽不见，大道夜方虚。

卧有洞庭梦，坐无长安储。英髦空骇耳，烟浊独微如。

厚念恐伤性，薄田忆亲锄。承世不出力，冬竹肯抽菹。

外物莫相诱，约心誓从初。碧芳既似水，日日咏归欤。

作者简介：孟郊，(751～814)，唐代诗人。字东野。汉族，湖州武康（今浙江德清）人，祖籍平昌（今山东临邑东北），先世居洛阳（今属河南）。唐代著名诗人。现存诗歌500多首，以短篇的五言古诗最多，代表作有《游子吟》。有“诗囚”之称，又与贾岛齐名，人称“郊寒岛瘦”。元和九年，在阌乡(今河南灵宝)因病去世。张籍私谥为贞曜先生。